แนวโน้ม SET ไซด์เวย์ รอประชุมเฟด-ไร้ปัจจัยใหม่หนุน
แนวโน้ม SET แกว่งไซด์เวย์ ไร้ปัจจัยใหม่หนุน และรอประชุมเฟดเพื่อดูความชัดเจนการส่งสัญญาณทิศทางนโยบายการเงิน และรอลุ้นตัวเลข PMI ภาคการผลิตของจีน พร้อมให้แนวต้าน 1,685-1,690 จุด แนวรับ 1,670-1,675 จุด
แนวโน้ม SET แกว่งไซด์เวย์ ไร้ปัจจัยใหม่หนุน และรอประชุมเฟดเพื่อดูความชัดเจนการส่งสัญญาณทิศทางนโยบายการเงิน และรอลุ้นตัวเลข PMI ภาคการผลิตของจีน พร้อมให้แนวต้าน 1,685-1,690 จุด แนวรับ 1,670-1,675 จุด
31 ม.ค. 2566

นายเทิดศักดิ์ ทวีธีระธรรม รองกรรมการผู้อำนวยการ บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งตัวไซด์เวย์ ซึ่งตลาดยังคงรอการประชุมธนาคารกลางสหรัฐฯ (เฟด) เกี่ยวกับการส่งสัญญาณทิศทางของนโยบายการเงินว่าจะออกมาอย่างไร ประกอบกับยังไม่มีปัจจัยใหม่เข้ามาหนุน ทำให้ทิศทางของดัชนียังเป็นการแกว่งตัวในกรอบ โดยให้แนวต้าน 1,685-1,690 จุด แนวรับ 1,670-1,675 จุด
ขณะที่ปัจจัยในภูมิภาคเอเชียวันนี้ในช่วงเช้าจะมีการรายงานตัวเลขดัชนีผู้จัดการฝ่ายจัดซื้อ (PMI) ภาคการผลิตของจีนเดือนม.ค.ออกมา ซึ่งหากออกมาดีกว่าคาดว่าจะช่วยหนุนต่อตลาดหุ้นภูมิภาคได้ ส่วนตลาดหุ้นอื่นในภูมิภาคเอเชียเช้าวันนี้เปิดมาส่วนใหญ่ปรับตัวขึ้นเล็กน้อย